Fanas z Messénie

Fanas (Fanas) bol olympijský víťaz v dolichu v roku 684 pred Kr.Michael Whitby, Sparta str. 204.

Fanas z Messénie zvíťazil v dolichu, t. j. v dlhom behu na 25. olympijských hrách v roku 684 pred Kr. Súťažil v bežeckej disciplíne, ktorú v Olympii zaviedli na 15. hrách v roku 720 pred Kr. Dolichos sa spočiatku bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.Eusebios, Kronika 2,193.

V polovici 7. storočia pred Kr. sa Sparťanmi zotročení Messénčania masovo vzbúrili a začala sa druhá messénska vojna, ktorá trvala až sedemnásť rokov. Podľa antického autora Pausania si táto vojna vyžiadala mnoho krvi a medzi tými Messénčanmi, ktorí padli v boji za slobodu svojej vlasti, bol aj Fanas. 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v dolichu